钦定古今图书集成/明伦汇编/氏族典/第283卷 > 《廖用贤尚友录》 > 黄泓
## 钦定古今图书集成/明伦汇编/氏族典/第283卷 > 《廖用贤尚友录》 > 黄泓

按《晋书黄泓传》，“泓字始长，魏郡斥丘人也。父沈，善天
文秘术。泓从父受业，精妙逾深，兼博览经史，尤明《礼》
《易》。性忠勤，非礼不动。永嘉之乱，泓率宗族归慕容廆，
廆待以客礼，引为参军，军国之务，动辄访之。泓止说
成败事皆如言。及皝嗣位，迁左常侍，领史官，甚重之。
及慕容儁即王位，迁从事中郎。儁闻冉闵乱，将图中”
原，访之于泓，泓劝行，㒞从之。及僭号，署为进谋将军、

灵台令许敦害其宠，谄事慕容评，设异议以毁之，乃
以泓为太史。泓待敦弥厚，不以毁己易心。慕容𬀩败，
以老归家，年九十七卒。